मधेसी मोर्चा ने नेपाल के संविधान संशोधन प्रस्ताव को खारिज किया
भारत और चीन के बीच नेपाल कुश्ती का अखाड़ा नहीं बनेगा : वांग
भास्कर न्यूज नेटवर्क|मुजफ्फरपुर
नेपालकी सद्भावना पार्टी के राष्ट्रीय अध्यक्ष राजेन्द्र महतो ने शुक्रवार को कहा कि नेपाल में संविधान संशोधन का जो प्रस्ताव लाया गया है, वह मधेसियों की मांग के अनुरूप नहीं है। प्रस्ताव दुनिया की आंखों में धूल झोंकने वाला है। शनिवार से विराट नगर बॉर्डर पर पूर्ण नाकेबंदी करेंगे।
उन्होंने कहा, ‘मधेसी अपने हक की अंतिम लड़ाई लड़ने के मूड में हैं। हम चाहते हैं कि नेपाल में मधेसियों के खिलाफ जो कुछ भी हो रहा है, उसमें देश-दुनिया के प्रमुख नेता हस्तक्षेप करें। चूंकि, भारत-नेपाल में रोटी-बेटी का संबंध है, इस वजह से भारत से ज्यादा उम्मीद बनती है। ओली और प्रचंड जैसे दिग्गज नेपाली नेताओं ने अपने हिसाब से संविधान बनाया। इसमें मधेसियों अन्य जनजातियों की उपेक्षा की गई है। मधेसियों के चार माह से चल रहे आंदोलन के बाद अब दुनिया की आंख में धूल झोंकने के लिए संविधान संशोधन का प्रस्ताव लाया जा रहा है, जो हमें मंजूर नहीं है।’
विराट नगर में आज से पूरी आर्थिक नाकेबंदी
महतोने कहा कि रक्सौल बॉर्डर पर हमारी आर्थिक नाकेबंदी जारी रहेगी। इसकी वजह से विराट नगर बॉर्डर से नेपाल में ट्रक अन्य वाहनों से माल पहुंच रहा है। अब विराट नगर बॉर्डर को भी सील करने का निर्णय लिया गया है। शनिवार से वे खुद विराट नगर बॉर्डर पर पूर्ण नाकेबंदी का नेतृत्व करेंगे। आर-पार की लड़ाई जारी रहेगी।
hin_Deva awa_Deva bho_Deva hin_Deva hin_Deva hin_Deva hin_Deva